ข้อบังคับเจ้าพนักงานจราจรจังหวัดพระนครศรีอยุธยาข้อบังคับเจ้าพนักงานจราจรจังหวัดพระนครศรีอยุธยาว่าด้วยการจัดการจราจรเพื่อแก้ไขปัญหาการพัฒนานครประวัติศาสตร์พระนครศรีอยุธยา ด้วยที่ประชุมคณะทำงานเฉพาะกิจเพื่อแก้ไขปัญหาการพัฒนานครประวัติศาสตร์พระนครศรีอยุธยาและคณะทำงานแก้ไขปัญหาการจราจรทางบกในเขตชุมชนเมืองจังหวัดพระนครศรีอยุธยาได้มีมติที่ประชุมรับทราบและเห็นชอบให้ดำเนินการจัดการจราจรทางบกในเขตชุมชนเมืองของจังหวัดพระนครศรีอยุธยาและสถานที่ท่องเที่ยวสำคัญเพื่อแก้ไขปัญหาการพัฒนานครประวัติศาสตร์พระนครศรีอยุธยาฉะนั้นเพื่อให้การจัดการจราจรทางบกในเขตชุมชนเมืองของจังหวัดพระนครศรีอยุธยาและสถานที่ท่องเที่ยวสำคัญและเพื่อการแก้ไขปัญหาการพัฒนานครประวัติศาสตร์พระนครศรีอยุธยาเป็นไปด้วยความเรียบร้อย อาศัยอำนาจตามความในมาตรา ๑๓๙ แห่งพระราชบัญญัติจราจรทางบก พ.ศ. ๒๕๒๒ ผู้บังคับการตำรวจภูธรจังหวัดพระนครศรีอยุธยาในฐานะเจ้าพนักงานจราจรจังหวัดพระนครศรีอยุธยา จึงออกข้อบังคับไว้ดังนี้ข้อ๑ ข้อบังคับนี้เรียกว่า ข้อบังคับเจ้าพนักงานจราจรจังหวัดพระนครศรีอยุธยาว่าด้วยการจัดการจราจรเพื่อแก้ไขปัญหาการพัฒนานครประวัติศาสตร์พระนครศรีอยุธยาข้อ๒ ข้อบังคับนี้มีผลบังคับใช้ดังนี้๒.๑ห้ามรถรับจ้างโดยสารไม่ประจำทางทุกประเภท และรถยนต์สาธารณะที่ไม่มีผู้โดยสารเดินรถบนถนนบางสายในเกาะเมืองพระนครศรีอยุธยา ระหว่างเวลา ๐๘.๐๐ - ๑๗.๐๐ น. ประกอบด้วย๒.๑.๑ถนนศรีสรรเพชญ์ ทิศทางการเดินรถจากสามแยกสัญญาณไฟหน้าศาลากลางเก่า ถึงวงเวียนเกษตร๒.๑.๒ถนนป่าโทน ทิศทางการเดินรถจากวงเวียนเกษตร ถึงวงเวียนอยุธยาวิทยาลัยและตั้งแต่วงเวียนเกษตร ถึงสะพานไม้คลองท่อ ทั้ง ๒ ทิศทาง๒.๑.๓ถนนชีกุน ตั้งแต่วงเวียนอยุธยาวิทยาลัย ถึงแยกเจ้าอ้ายเจ้ายี่ ทั้ง ๒ ทิศทาง๒.๑.๔ถนนกลาโหม ตั้งแต่สามแยกตัดกับถนนป่ามะพร้าว (สาย ๑) ถึงสามแยกตัดกับถนนนเรศวรทั้ง ๒ ทิศทาง๒.๑.๕ถนนนเรศวร ตั้งแต่แยกเจ้าอ้ายเจ้ายี่ ถึงแยกหลังวัดธรรมิกราช ทั้ง ๒ ทิศทาง๒.๑.๖ถนนศรีสรรเพชญ์ ตั้งแต่แยกหลังวัดธรรมิราช ถึงวงเวียนเกษตร ทั้ง ๒ ทิศทาง๒.๑.๗ถนนคลองท่อ (ฝั่งด้านหลังวิหารหลวงพ่อพระมงคลบพิตร) ตั้งแต่แยกวรโพธิ์ถึงสามแยกศาลาหลังศาลากลางเก่า ทั้ง ๒ ทิศทาง๒.๒กำหนดจุดจอดรถรางล้อยางเพื่อบริการนักท่องเที่ยว จำนวน ๖ จุด ประกอบด้วย๒.๒.๑จุดจอดที่ ๑ บริเวณทางออกลานจอดรถหลังศาลากลางเก่า๒.๒.๒จุดจอดที่ ๒ ถนนศรีสรรเพชญ์ หน้าศาลหลักเมือง๒.๒.๓จุดจอดที่ ๓ ถนนชีกุน หน้าวัดมหาธาตุ๒.๒.๔จุดจอดที่ ๔ ถนนศรีสรรเพชญ์ หน้าอนุสาวรีย์สมเด็จพระเจ้าอู่ทอง๒.๒.๕จุดจอดที่ ๕ ถนนป่าโทน หน้าปางช้างอยุธยา๒.๒.๖จุดจอดที่ ๖ ลานจอดรถหลังศาลากลางเก่า๒.๓กำหนดเขตควบคุมวินัยจราจร ห้ามจอดหรือหยุดรถทุกชนิด (เว้นรถรางล้อยาง) ประกอบด้วย๒.๓.๑ถนนศรีสรรเพชญ์ฝั่งศาลหลักเมือง ตั้งแต่สามแยกสัญญาณไฟจราจรหน้าศาลากลางเก่าถึงวงเวียนเกษตร๒.๓.๒ถนนป่าโทนฝั่งบึงพระราม ตั้งแต่วงเวียนเกษตร ถึงวงเวียนอยุธยาวิทยาลัย๒.๓.๓ถนนชีกุน ตั้งแต่วงเวียนอยุธยาวิทาลัย ถึงแยกเจ้าอ้ายเจ้ายี่ ทั้ง ๒ ฝั่ง๒.๓.๔ถนนนเรศวร ตั้งแต่แยกเจ้าอ้ายเจ้ายี่ ถึงโค้งหลังวัดธรรมิกราช ทั้ง ๒ ฝั่ง๒.๓.๕ ถนนศรีสรรเพชญ์ ตั้งแต่โค้งหลังวัดธรรมิกราชถึงวงเวียนเกษตร ทั้ง ๒ ฝั่ง๒.๓.๖ถนนป่าโทน ตั้งแต่วงเวียนเกษตร ถึงสะพานไม้คลองท่อ ทั้ง ๒ ฝั่ง๒.๓.๗ถนนคลองท่อ (ฝั่งด้านหลังวิหารหลวงพ่อพระมงคลบพิตร) ตั้งแต่แยกวรโพธิ์ถึงสามแยกศาลาหลังศาลากลางเก่า ทั้ง ๒ ฝั่ง๒.๔กำหนดพื้นที่จอดรถสำหรับนักท่องเที่ยว (เฉพาะรถส่วนบุคคลและรถยนต์สาธารณะที่มีผู้โดยสาร) จำนวน ๕ จุด ประกอบด้วย๒.๔.๑ลานจอดรถภายในบริเวณวัดมหาธาตุ๒.๔.๒ลานจอดรถข้างอนุสาวรีย์สมเด็จพระเจ้าอู่ทอง๒.๔.๓ลานจอดรถภายในบริเวณปางช้าง๒.๔.๔ลานจอดรถหลังวิหารหลวงพ่อพระมงคลบพิตร๒.๔.๕ลานจอดรถหลังศาลากลางเก่า สำหรับจอดรถทุกชนิดและทุกประเภท๒.๕.ห้ามจอดรถทุกชนิดบนถนนอู่ทอง ตั้งแต่แยกหัวถนนถึงหน้าศูนย์เวชปฏิบัติครอบครัวจังหวัดพระนครศรีอยุธยาฝั่งด้านหน้าโรงพยาบาลพระนครศรีอยุธยา ตลอดเวลา และฝั่งตรงข้ามโรงพยาบาลพระนครศรีอยุธยาในช่วงเวลาที่กำหนด- วันจันทร์ - วันศุกร์ ห้ามจอดตั้งแต่เวลา ๑๖.๐๐ - ๑๘.๐๐ น.- วันเสาร์ - วันอาทิตย์ และวันหยุดนักขัตฤกษ์ ห้ามจอดตั้งแต่เวลา ๑๑.๐๐ -๑๘.๐๐ น.การจอดรถนอกเวลาห้ามให้จอดรถทางด้านซ้ายของทางเดินรถและจอดรถให้ด้านซ้ายของรถขนานชิดกับขอบทางหรือไหล่ทาง ตามพระราชบัญญัติจราจรทางบก พ.ศ. ๒๕๒๒ มาตรา ๕๔๒.๖ห้ามรถทุกชนิดผ่านวงเวียนเจดีย์วัดสามปลื้มด้านทิศตะวันออกและทิศตะวันตกในช่วงเวลาที่กำหนด- วันจันทร์ - วันศุกร์ ตั้งแต่เวลา ๐๖.๓๐ - ๐๘.๐๐ น. และเวลา ๑๖.๐๐ - ๑๘.๐๐น.- วันเสาร์ - วันอาทิตย์และวันหยุดนักขัตฤกษ์ ตั้งแต่เวลา ๐๙.๐๐ - ๑๗.๐๐ น.๒.๗ห้ามจอดรถทุกชนิดบนถนนสายอยุธยา - บางปะอิน(ทล.๓๐๕๙) ฝั่งวัดใหญ่ชัยมงคล ตั้งแต่สามแยกซอยชัยมงคล ๕ถึงทางเข้าวัดใหญ่ชัยมงคล ในวันเสาร์ - วันอาทิตย์ และวันหยุดนักขัตฤกษ์ ตั้งแต่เวลา๐๙.๐๐ - ๑๕.๐๐ น.๒.๘ห้ามรถบรรทุกตั้งแต่ ๑๐ ล้อขึ้นไปเดินรถบนถนนโรจนะ (ทล.๓๐๙) ตั้งแต่เชิงสะพานต่างระดับอยุธยาฝั่งทิศตะวันตก (หน้าโรงพยาบาลราชธานี) ถึงเชิงสะพานนเรศวร ฝั่งทิศตะวันออก และถนนสายอยุธยา - บางปะอิน (ทล.๓๔๗๗ และทล.๓๐๕๙) ตั้งแต่สะพานอโยธยา ถึงวงเวียนเจดีย์วัดสามปลื้มในช่วงเวลาที่กำหนด- วันจันทร์ - วันศุกร์ ตั้งแต่เวลา ๐๖.๐๐ - ๑๐.๐๐ น. และเวลา ๑๖.๐๐ - ๒๐.๐๐น.- วันเสาร์ - วันอาทิตย์และวันหยุดนักขัตฤกษ์ ตั้งแต่เวลา ๐๘.๐๐ - ๑๘.๐๐ น.๒.๙ห้ามรถบรรทุกตั้งแต่ ๑๐ ล้อขึ้นไปเดินรถในเขตเกาะเมืองพระนครศรีอยุธยา ในช่วงเวลาที่กำหนด- วันจันทร์ - วันศุกร์ ตั้งแต่เวลา ๐๖.๐๐ - ๑๐.๐๐ น. และเวลา ๑๖.๐๐ - ๒๐.๐๐น.- วันเสาร์ - วันอาทิตย์และวันหยุดนักขัตฤกษ์ ตั้งแต่เวลา ๐๘.๐๐ - ๑๘.๐๐ น.๒.๑๐ห้ามรถบรรทุก เดินรถบนถนนปรีดีพนมยงค์ ตั้งแต่สี่แยกสัญญาณไฟ ปตท.ถึงสามแยกสัญญาณไฟหน้าศาลากลางเก่า และถนนศรีสรรเพชญ์ตั้งแต่สามแยกสัญญาณไฟหน้าศาลากลางเก่า ถึงสามแยกหัวถนน ตลอดเวลาข้อ๓ ข้อบังคับนี้มิให้ใช้บังคับกับรถที่ได้รับอนุญาตจากเจ้าพนักงานจราจรข้อ๔ บรรดา ข้อบังคับ ประกาศหรือระเบียบใดที่ขัดหรือแย้งกับข้อบังคับนี้ให้ยกเลิกและใช้ข้อบังคับนี้แทนข้อ๕[๑] ข้อบังคับนี้ให้ใช้ตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๘มีนาคม พ.ศ. ๒๕๖๐พลตำรวจตรี สุทธิ พวงพิกุลผู้บังคับการตำรวจภูธรจังหวัดพระนครศรีอยุธยาเจ้าพนักงานจราจรจังหวัดพระนครศรีอยุธยาปริยานุช/จัดทำ๒๐ มีนาคม ๒๕๖๐ชวัลพร/ตรวจ๒๐ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๘๐ ง/หน้า ๑๗/๑๕ มีนาคม ๒๕๖๐